8.

Anexa III se modifică după cum urmează: (a) la punctele 5c, 5c.1, 5c.2 și 5c.3 formularea „Marea Nordului, Skagerrak și Canalul Mânecii” se înlocuiește cu „Canalul Mânecii”; (b) se introduce următorul punct 5e: „5e. Închiderile în timp real în Marea Nordului și Skagerrak 5e.1. În sensul prezentului punct: (a) se consideră puiet următoarele: — exemplarele de cod cu o lungime a corpului mai mică de 35 cm; — exemplarele de eglefin cu o lungime a corpului mai mică de 30 cm; — exemplarele de cod negru cu o lungime a corpului mai mică de 35 cm; — exemplarele de merlan cu o lungime a corpului mai mică de 27 cm; (b) nivelul de declanșare este atins atunci când ponderea puietului reprezintă 15 % din totalul pentru cele patru specii menționate la litera (a). Totuși, în cazul în care cantitatea de cod din eșantion depășește 75 % din totalul pentru cele patru specii, nivelul de declanșare este de 10 %. 5e.2. Statele membre identifică zonele în care există riscul capturii de puiet peste nivelurile de declanșare. 5e.3. În zonele identificate în conformitate cu punctul 5e.2, statele membre desfășoară inspecții pentru a evalua dacă procentul de puiet depășește nivelul de declanșare, inclusiv prin planuri de desfășurare comune. În acest scop, statele membre: (a) culeg și măsoară eșantioane de cod, eglefin, cod negru și merlan dintr-o așezare în conformitate cu dispozițiile din apendicele 7 la prezenta anexă; (b) documentează fiecare eșantion prin completarea unui raport de eșantionare, astfel cum este prevăzut de apendicele 8 la prezenta anexă, și îl transmit statului de coastă. Statele membre pot invita alte țări care desfășoară inspecții în zona vizată să culeagă eșantioane în numele lor. 5e.4. Statul membru de coastă vizat publică fără întârziere pe site-ul său internet poziția în care eșantionul menționat la punctul 5e.3 litera (a) a fost prelevat, momentul prelevării și ponderea puietului exprimată ca procent din captura totală de cod, eglefin, cod negru și merlan. Procentul este făcut public atât pe specii, cât și ca total al celor patru specii. 5e.5. În cazul în care eșantionul menționat la punctul 5e.3 litera (a) indică un procent de puiet care depășește nivelul de declanșare, statul membru de coastă vizat interzice pescuitul în zona respectivă cu orice unelte de pescuit altele decât traule pelagice, plase-pungă, setci în derivă și jigg-uri pentru hering, macrou, stavrid negru, vintire și drage pentru scoici Saint-Jacques și setci. Zona închisă se va baza pe următoarele criterii: — zona va avea 4, 5 sau 6 puncte de delimitare; — punctul median al operațiunii sau al operațiunilor de pescuit cu eșantioane peste nivelul de declanșare coincide cu punctul median al zonei închise; — în cazul în care zona închisă se bazează pe un singur eșantion și se află la o distanță de până la 12 mile de liniile de bază care sunt sub jurisdicția și suveranitatea statului membru vizat, aceasta va avea 50 de mile pătrate; și — vor exista cel mult 3 închideri simultane în Skagerrak. 5e.6. Interdicția menționată la 5e.5: — intră în vigoare la 12 ore de la luarea deciziei de către statul membru vizat; și — se aplică pentru o durată de 21 de zile, după care încetează automat la miezul nopții UTC. 5e.7. Prin derogare de la punctul 5e.5, în cazul în care procentul este ușor superior nivelului de declanșare sau așezarea, datorită dimensiunii totale, compoziției capturii sau distribuției dimensiunii, nu poate fi considerată reprezentativă, statul membru de coastă poate, în termen de 48 de ore de la momentul prelevării eșantionului inițial, culege informații suplimentare, inclusiv prin inspectarea altor așezări, înainte de a lua decizia în conformitate cu punctul 5e.5. 5e.8. În cazul în care zona care urmează să fie închisă cuprinde zone aflate sub jurisdicția sau suveranitatea altor state membre sau țări terțe, statul membru care a determinat depășirea nivelul de declanșare informează fără întârziere respectivele state membre și țări terțe învecinate în legătură cu constatările și cu interdicția hotărâtă în conformitate cu punctul 5e.5. Statele membre învecinate închid fără întârziere partea lor de zonă. 5e.9. Statul membru de coastă, fără întârziere: (a) pune la dispoziție pe site-ul său Web detaliile interdicției stabilite în conformitate cu punctul 5e.5; (b) informează navele din vecinătatea zonei în măsura posibilului; și (c) informează prin e-mail Comisia și centrele de supraveghere a zonelor de pescuit, astfel cum prevede articolul 3 din Regulamentul (CE) nr. 2244/2003 din 18 decembrie 2003 de stabilire a dispozițiilor privind sistemele de monitorizare a navelor prin satelit (17), ale celorlalte state membre și ale statelor terțe ale căror nave de pescuit se află în respectiva zonă în legătură cu interdicția instituită în conformitate cu punctul 5e.5. Statele membre iau măsurile necesare pentru a se asigura că centrele lor de supraveghere a zonelor de pescuit informează navele care arborează pavilionul lor și care sunt afectate de interdicție. 5e.10. La cerere, statul membru de coastă transmite Comisiei rapoartele de eșantionare și justificările detaliate care motivează decizia luată în conformitate cu punctul 5e.5. În cazul în care Comisia consideră că decizia nu este suficient de justificată, aceasta poate solicita statului membru să anuleze sau să modifice decizia cu efect imediat. (c) la sfârșitul punctului 6.6, se adaugă următorul paragraf: „Această derogare nu se aplică în zona delimitată prin unirea secvențială cu loxodrome a următoarelor poziții, care sunt măsurate în conformitate cu sistemul de coordonate WGS84: 59° 05′ N, 06° 45′ V 59° 30′ N, 06° 00′ V 59° 40′ N, 05° 00′ V 60° 00′ N, 04° 00′ V 59° 30′ N, 04° 00′ V 59° 05′ N, 06° 45′ V.”; (d) se introduce următorul punct 9a: „9a. Măsuri speciale pentru pescuitul de sebastă în Marea Irminger și în apele adiacente 9a.1 Măsurile prevăzute la punctul 9a se aplică pentru pescuitul de sebastă (Sebastes spp.) în apele internaționale din zona ICES V și în apele comunitare din zonele ICES XII și XIV cuprinse între următoarele coordonate (denumite în continuare «zona de conservare a sebastei»): Număr punct Latitudine N Longitudine V 1 64° 45 28° 30 2 62° 50 25° 45 3 61° 55 26° 45 4 61° 00 26° 30 5 59° 00 30° 00 6 59° 00 34° 00 7 61° 30 34° 00 8 62° 50 36° 00 9 64° 45 28° 30 9a.2 În plus față de datele solicitate în temeiul articolului 5 alineatul (1) din Regulamentul (CE) nr. 2791/1999, comandanții navelor de pescuit înregistrează în jurnalul de bord fiecare intrare și ieșire din zona de conservare a sebastei și capturile cumulative reținute la bord. Înregistrarea din jurnal identifică zona cu ajutorul codului specific «RCA». 9a.3 Comandanții navelor de pescuit implicate în activități de pescuit în zona de conservare a sebastei transmit zilnic raportul de capturi menționat la articolul 6 alineatul (1) litera (a) din Regulamentul (CE) nr. 2791/1999 după încheierea operațiunilor de pescuit din ziua calendaristică respectivă. Raportul conține capturile de la bord efectuate ulterior ultimei comunicări privind capturile. 9a.4 În plus față de informațiile solicitate în temeiul articolului 6 alineatul (1) litera (a) din Regulamentul (CE) nr. 2791/1999, comandanții navelor de pescuit comunică capturile de la bord efectuate ulterior ultimei comunicări a capturilor înainte de intrarea și ieșirea din zona de conservare a sebastei. 9a.5 Rapoartele menționate la punctele 9a.3 și 9a.4 trebuie întocmite în conformitate cu anexa I la Regulamentul (CE) nr. 1085/2000. Rapoartele de capturi efectuate în zona de conservare a sebastei menționează codul «RCA» pentru a indica zona relevantă. 9a.6 Fără a aduce atingere articolului 39a din prezentul regulament, pe eticheta sau ștampila de identificare a sebastei capturate în zona de conservare a sebastei se menționează codul specific «RCA». 9a.7 Cumpărătorii sau deținătorii de pește se asigură că orice cantitate de sebastă capturată în zona de conservare a sebastei și debarcată inițial într-un port comunitar sau transbordată se cântărește la debarcare sau transbordare. 9a.8 Se interzice utilizarea de traule cu o dimensiune a ochiurilor plasei sub 100 mm. 9a.9 Factorul de conversie care se aplică prezentării eviscerate și decapitate, inclusiv tăierii de tip japonez, a sebastei capturate în zona de conservare a sebastei este 1,70.”; (e) punctul 15.1 se înlocuiește cu următorul text: „15.1. Se interzic traularea de fund și pescuitul cu unelte de pescuit fixe, inclusiv setci fixe de fund și paragate în zonele delimitate prin unirea secvențială cu loxodrome a următoarelor poziții, care sunt măsurate în conformitate cu sistemul de coordonate WGS84: O parte din dorsala Reykjanes: — 55° 04,5327′ N, 36° 49,0135′ V — 55° 05,4804′ N, 35° 58,9784′ V — 54° 58,9914′ N, 34° 41,3634′ V — 54° 41,1841′ N, 34° 00,0514′ V — 54° 00,0′ N, 34° 00,0′ V — 53° 54,6406′ N, 34° 49,9842′ V — 53° 58,9668′ N, 36° 39,1260′ V — 55° 04,5327′ N, 36° 49,0135′ V. Zona de nord a dorsalei medio-atlantice: — 59° 45′ N, 33° 30′ V — 57° 30′ N, 27° 30′ V — 56° 45′ N, 28° 30′ V — 59° 15′ N, 34° 30′ V — 59° 45′ N, 33° 30′ V. Zona mediană a dorsalei medio-atlantice (zona de fractură Charlie-Gibbs și regiunea frontală subpolară): — 53° 30′ N, 38° 00′ V — 53° 30′ N, 36° 49′ V — 55° 04,5327′ N, 36° 49′ V — 54° 58,9914′ N, 34° 41,3634′ V — 54° 41,1841′ N, 34° 00′ V — 53° 30′ N, 34° 00′ V — 53° 30′ N, 30° 00′ V — 51° 30′N, 28° 00′ V — 49° 00′ N, 26° 30′ V — 49° 00′ N, 30° 30′ V — 51° 30′ N, 32° 00′ V — 51° 30′N, 38° 00′ V — 53° 30′ N, 38° 00′ V. Zona de sud a dorsalei medio-atlantice: — 44° 30′ N, 30° 30′ V — 44° 30′N, 27° 00′ V — 43° 15′ N, 27° 15′ V — 43° 15′ N, 31° 00′ V — 44° 30′ N, 30° 30′ V. Altair Seamounts: — 45° 00′ N, 34° 35′ V — 45° 00′ N, 33° 45′ V, — 44° 25′ N, 33° 45′ V — 44° 25′ N, 34° 35′ V — 45° 00′ N, 34° 35′ V. Antialtair Seamounts: — 43° 45′ N, 22° 50′ V — 43° 45′ N, 22° 05′ V — 43° 25′ N, 22° 05′ V — 43° 25′ N, 22° 50′ V — 43° 45′ N, 22° 50′ V. Bancul Hatton: — 59° 26′ N, 14° 30′ V — 59° 12′ N, 15° 08′ V — 59° 01′ N, 17° 00′ V — 58° 50′ N, 17° 38′ V — 58° 30′ N, 17° 52′ V — 58° 30′ N, 18° 22′ V — 58° 03′ N, 18° 22′ V — 58° 03′ N, 17° 30′ V — 57° 55′ N, 17° 30′ V — 57° 45′ N, 19° 15′ V — 58° 30′ N, 18° 45′ V — 58° 47′ N, 18° 37′ V — 59° 05′ N, 17° 32′ V — 59° 16′ N, 17° 20′ V — 59° 22′ N, 16° 50′ V — 59° 21′ N, 15° 40′ V. Nord-vestul Rockall: — 57° 00′ N, 14° 53′ V — 57° 37′ N, 14° 42′ V — 57° 55′ N, 14° 24′ V — 58° 15′ N, 13° 50′ V — 57° 57′ N, 13° 09′ V — 57° 50′ N, 13° 14′ V — 57° 57′ N, 13° 45′ V — 57° 49′ N, 14° 06′ V — 57° 29′ N, 14° 19′ V — 57° 22′ N, 14° 19′ V — 57° 00′ N, 14° 34′ V — 56° 56′ N, 14° 36′ V — 56° 56′ N, 14° 51′ V — 57° 00′ N, 14° 53′ V. Sud-vestul Rockall (Empress of Britain Bank): — 56° 24′ N, 15° 37′ V — 56° 21′ N, 14° 58′ V — 56° 04′ N, 15° 10′ V — 55° 51′ N, 15° 37′ V — 56° 10′ N, 15° 52′ V — 56° 24′ N, 15° 37′ V. Logachev Mound: — 55° 17′ N 16° 10′ V — 55° 33′ N 16° 16′ V — 55° 50′ N 15° 15′ V — 55° 58′ N 15° 05′ V — 55° 54′ N 14° 55′ V — 55° 45′ N 15° 12′ V — 55° 34′ N 15° 07′ V — 55° 17′ N 16° 10′ V. Vestul Rockall Mound: — 57° 20′ N, 16° 30′ V — 57° 05′ N, 15° 58′ V — 56° 21′ N, 17° 17′ V — 56° 40′ N, 17° 50′ V, — 57° 20′ N, 16° 30′ V.”; (f) se inserează următorul punct 19a: „19a. Condiții pentru navele din țări terțe care pescuiesc macrou în apele comunitare Următoarele dispoziții se aplică navelor din țări terțe care intenționează să pescuiască macrou în apele comunitare: (a) Navele pot începe ieșirea de pescuit numai după ce au primit autorizarea autorității competente a statului membru de coastă în cauză. Aceste nave intră în apele comunitare numai după ce trec printr-una dintre următoarele zone de control: — dreptunghiul ICES 48 E2 în diviziunea VIa; — dreptunghiul ICES 50 F1 în diviziunea IVa; — dreptunghiul ICES 46 F1 în diviziunea IVa. Cel puțin cu patru ore înainte de a intra într-una dintre zonele de control, la intrarea în apele comunitare, comandantul navei contactează Centrul de monitorizare a pescuitului din Regatul Unit (Edinburgh) prin e-mail la următoarea adresă: ukfcc@scotland.gsi.gov.uk sau prin telefon (+ 44 131 271 9700). Notificarea specifică denumirea, indicativul de apel radio internațional, literele portului și numărul navei (PLN), cantitatea totală, pe specii, aflată la bord și zona de control prin care nava urmează să intre în apele comunitare. Nava nu începe pescuitul până nu primește confirmarea notificării și instrucțiuni privind necesitatea prezentării sau nu de către comandant a navei pentru inspecție. Fiecare confirmare are un număr unic de autorizare pe care comandantul îl păstrează până la terminarea ieșirii de pescuit. (b) Navele care intră în apele comunitare fără capturi la bord sunt scutite de cerințele prevăzute la litera (a). (c) Ieșirea de pescuit este considerată terminată atunci când nava părăsește apele comunitare sau intră într-un port comunitar unde captura sa este descărcată în întregime. Navele părăsesc apele comunitare numai după ce trec printr-una dintre zonele de control. La ieșirea din apele comunitare, cu cel puțin cu două ore înainte de intrarea într-una dintre zonele de control, comandantul navei informează Centrul de monitorizare a pescuitului din Regatul Unit (Edinburgh) prin e-mail sau telefon, astfel cum prevede litera (a). Notificarea specifică denumirea, indicativul de apel radio internațional, literele portului și numărul navei (PLN), cantitatea totală, pe specii, aflată la bord și zona de control pe care nava intenționează să treacă. Nava nu părăsește zona de control până nu primește confirmarea notificării și instrucțiuni privind necesitatea prezentării sau nu de către comandant a navei pentru inspecție. Fiecare confirmare are un număr unic de autorizare pe care comandantul îl păstrează până ce nava părăsește apele comunitare.”; (d) următoarele apendice se adaugă la anexa III: „Apendicele 7 la anexa III Metodologia de eșantionare Prelevarea și măsurarea eșantioanelor se face în conformitate cu următoarele dispoziții: — Eșantioanele sunt prelevate și măsurate în strânsă cooperare cu comandantul și cu echipajul navei de pescuit. Aceștia ar trebui încurajați să participe la acest proces. De asemenea, ar trebui încurajați să împărtășească orice informații care ar putea fi relevante cu privire la delimitarea zonei închise. — Este evaluată captura totală din așezare. — Este prelevat un eșantion în cazul în care se estimează că există într-o așezare cel puțin 300 kg de cod, eglefin, cod negru și merlan. — Dimensiunea minimă a eșantionului este de 200 kg de cod, eglefin, cod negru și merlan. — Eșantionarea trebuie făcută în așa fel încât să reflecte compoziția capturii în ceea ce privește cele patru specii. — După caz, datorită dimensiunii capturii, eșantionul este prelevat la începutul, la mijlocul sau la sfârșitul capturii. — Cantitatea de puiet se calculează ca procent pe specie și ca total al celor patru specii. — Raportul de eșantionare este completat în mod corespunzător imediat ducă ce a fost măsurat eșantionul. Raportul este apoi trimis statului de coastă.” „Apendicele 8 la anexa III